| "See You Again"Miley Cyrus |
| --- |
| Singlen "See You Again" kansikuva |
| Singlen tiedot |
|  Albumilta | *Meet Miley Cyrus* |
|  Julkaistu | 19. joulukuuta 2007 |
|  Tyylilaji | Elektroninen musiikki, Pop rock, Teen Pop |
|  Kesto | 03.10 |
|  Levy-yhtiö | Hollywood Records |
| Miley Cyrusin muut singlet |
| "*Ready, Set, Don't Go*"2007 | "*See You Again*"2007 | "*Start All Over*"2007 |

**See You Again** on yhdysvaltalaisen laulaja-näyttelijä Miley Cyrusin debyyttisingle sekä ensimmäisenä julkaistu single hänen debyyttialbumiltaan *Meet Miley Cyrus*. Kappaleen sävelsi Cyrus (silloin tunnettu nimellä Destiny Hope Cyrus), Antonina Armato ja Tim James, joista Armato ja James myös tuottivat kappaleen. Se julkaistiin 19. joulukuuta 2007 ja levy-yhtiönä toimi Hollywood Records. Kappaleen remix-versio "Rock Mafia remix" julkaistiin 11. elokuuta 2008 toisena singlenä Cyrusin toiselta studioalbumilta *Breakout* (2008). Tyylilajiltaan kappale on tanssi-poppia, joka sisältää vaikutteita monista muista tyylilajeista, kuten elektronisesta musiikista. Sanat taas kertovat teiniromanssista.

"See You Again" sai positiivisen vastaanoton kriitikoilta. Monet kehuivat kappaleen menevää soundia ja Cyrusin vokaaleita, kehuen hänen ääntään "särmäkkääksi". Myöhemmin siitä tuli myös Cyrusin ensimmäinen kaupallisesti hyvin pärjännyt single. Kappale esitteli hänet uudelle yleisölle ja uusille maille. Kappaleesta tuli Cyrusin parhaiten listoilla sijoittunut single koko aikana, kun se sijoittui sijalle kymmenen Billboard Hot 100 - listalla. Kansainvälisesti sen parhain sijoitus oli Canadian Hot 100 - listalla, jossa se sijoittui sijalle neljä. Vaikka musiikkivideota ei koskaan kuvattu, niin sille annettiin mainostava musiikkivideo, joka otettiin Cyrusin vuoden 2008 Disney Channel Games - live-esiintymisestä. Kappale esiintyi Cyrusin molempien kiertueiden kappalelistalla: Best of Both Worlds Tour (2007-2008) ja Wonder World Tour (2009). Kappaleesta ovat tehneet cover-version esimerkiksi Little Boots ja Breathe Carolina.

Tausta
------

Singlen "See You Again" kirjoitti Miley Cyrus, Antonina Armato sekä Tim James, joista kaksi viimeksi mainittua tuottivat myös singlen. Tyylilajiltaan single on elektronista musiikkia ja uutta aaltoa.

Singlestä tuli Cyrusin ensimmäinen, joka on päässyt Top kymmenen hitin joukkoon: se sijoittui sijalle 10 Billboard Hot 100 -listalla, josta tuli suurin hitti hänen debyyttialbumillaan *Meet Miley Cyrus*. "See You Again" sijoittui myös kymmenen parhaan joukkoon Australiassa ja ansaitsi platinaa. Singlestä on tehty myös remix - versioita, kuten "Rock Mafia Mix", joka julkaistiin singlenä Isossa-Britanniassa. Kyseisellä alueella Cyrusin single menestyi kahdenkymmenen parhaan joukkoon.

Tyyli
-----

"See You Again" on kohtuullisen nopeatempoinen kappale: Tempo on 139 lyöntiä minuutissa, ja kappaleen sävelläji on A-molli. Kappaletta voisi verrata laulaja Corey Hartin kappaleeseen "Sunglasses At Night".

Vastaanotto
-----------

Bill Lamb *About.comista* antoi kappaleelle 4.5 tähteä viidestä kehuen kappaleen menevää soundia. Hän oli myös sitä mieltä, että Cyrus onnistui vokaaleissa ja kertosäkeen ja mainitsi Cyrusin särmäkkään äänen kertosäkeen aikana. Kappaleen vokaaleita hän kuvasi "mehukkaiksi ja dramaattisiksi". Hän kuvaili kappaleen sanoja "teiniromanssi draamaksi".

Live-esitykset
--------------

Cyrus esittämässä singlenä "See You Again" livenä *Wonder World Tour* 2009 - kiertueella.
Cyrus esitti kappaleet "See You Again" ja "G.N.O. (Girls' Night Out)" vuoden 2007 Disney Channel Games - tilaisuudessa, joka kuvattiin Orlandossa, Floridassa. Tämä liveversio näytetään Disney: Sing It -laulupelillä, josta kappale löytyy: Liveversio näytetään taustalla. Cyrus esitti kappaleen uudelleen vuoden 2008 Disney Channel Games - tilaisuudessa.

25. heinäkuuta 2008 hän esitti kappaleen NBC:n *Today Showssa* ja 28. elokuuta 2009 livenä uudestaan samassa ohjelmassa. 8. huhtikuuta 2008 "See You Again" oli toinen kahdesta kappaleesta, jotka Cyrus esitti *American Idolin* erikoisjaksossa "Idol Gives Back". "See You Again" oli myös osa Cyrusin ensimmäistä konserttia nimeltään Best of Both Worlds Tour (2007–08). Kiertueella Cyrus esitti kappaleen omana itsenään. Ennen kappaletta konsertissa nähtiin kolme lämmittelijäyhtyettä: Jonas Brothers, ("Year 3000"), Aly & AJ ("Rush") ja Everlife. Esiintymisien aikana Cyrusilla oli päällään valkoinen toppi, jonka päällä oli musta, paksu vyö ja mustat leggingsit, joissa oli raita molemmissa sivuissa. Cyrusilla oli kiharaksi laitetut hiukset. 27. lokakuuta 2008 Cyrus esiintyi Berliinissä, Saksassa esittäen pitkän listan suosituimpia kappaleitaan, joista "See You Again" oli myös yksi.

19. tammikuuta 2009 Cyrus esitti singlensä Barack Obaman tilaisuudessa Kids' Inaugural: "We Are the Future", Washingtonissa. Cyrus esitti kyseisen kappaleen ja muita kappaleita 24. huhtikuuta 2009 Lontoon Apple Storessa. Nämä esitykset nauhoitettiin ja myytiin yksinomaisesti Ison-Britannian iTunes Storessa live-EP:nä nimeltään *iTunes Live from London*. 7. kesäkuuta 2009 Cyrus esitti kappaleen ja muita luomuksiaan A Time for Heroes -karnevaaleilla. 25. lokakuuta 2009 Cyrus esitti kappaleen livenä City of Hope -konsertissa, jonka tarkoituksena oli nousta syöpää vastaan. Cyrusin lisäksi konsertissa esiintyivät esimerkiksi Demi Lovato, Jesse McCartney ja Jonas Brothers.

Cyrusin syyskuussa 2009 alkaneella ja joulukuussa 2009 kiertueella hän esitti singlen "See You Again" toiseksi viimeisenä kappaleena. Kyseinen konserttikiertue kantaa nimeä Wonder World Tour. Kyseisessä esityksessä Cyrusin taustatanssijat astuivat lavalle samalla kun näytöiltä näytettiin käveleviä robootteja. Taustatanssijat tekivät samaa liikettä (olivat olevinaan myös robotteja). Taustatanssijoilla oli yllään valkoinen vaate, missä oli mustia raitoja. Cyrus ilmestyi lavalle lavan alta. Hänellä oli yllään farkusta tehdyt minishortsit, valkoinen toppi ja musta liivi, jossa oli piikkejä ja mustat bootsit. Esityksessä oli mukana myös vaikeaa koreografiaa. Hänen ensimmäinen live-esiintymisensä, joka on näytetty televisiossa Yhdysvaltojen ulkopuolella oli Rock in Rio -konsertissa Lissabonissa, Portugalissa on 29. toukokuuta 2010. Konsertissa Cyrus näytteli paljon paljasta ihoa, joka herätti kohua mediassa. Seuraavaksi hän esitti sen 4. kesäkuuta 2010 Rock In Rio -konsertissa Madridissa, Espanjassa.

Rock Mafia Remix
----------------

Kappaleesta "See You Again" tehtiin myös remix-versio "Rock Mafia Remix", joka julkaistiin Cyrusin toisella studioalbumilla *Breakout*. Remix-versio julkaistiin vain Isossa-Britanniassa, missä siitä tuli myös single. Se julkaistiin ensin digitaalisesti 11. elokuuta 2008 ja virallisesti 25. elokuuta 2008. "Rock Mafia Remix" tunnetaan myös nimellä "2008 Mix". 12. lokakuuta 2008 Cyrus esitti sen livenä BBC Switch Live - konsertissa, joka on teini-ikäisille suunnattu konsertti Isossa-Britanniassa.

Cover-versiot
-------------

Rock-bändi Breathe Carolina teki cover-version kappaleesta "See You Again" kokoelmalevylleen *Punk Goes Pop 2*.
Monet artistit ja bändit ovat tehneet kyseisestä singlestä oman versionsa.

| Kappaleen nimi | Esittäjä | Esitetty kieli | Albumilta |
| --- | --- | --- | --- |
| See You Again | Breathe Carolina  | Englanti | *Punk Goes Pop 2* |
| Year One  |  |
| The Mae Shi  |  |
| Heroes For Hire  |  |
| Brian McFadden | *Live-esitys Australiassa* |
| Little Boots |  |
| Krystle Nicole Russin  |  |

Sisällys
--------

* **US / AU CD Single / EU Digital Download**

1. "See You Again" (Albumiversio) – 3:10

* **US Maxi-CD Single**

1. "See You Again" (Johnny Coppola Dance You Again Remix Edit) – 3:17
2. "See You Again" (Johnny Coppola Dance You Again Remix) – 4:01
3. "See You Again" (Mark Roberts Ultimix) – 4:27

* **EU Remix CD Single**

1. "See You Again" (Rock Mafia Remix) – 3:16

* **EU 2-Track Remix CD Single**

1. "See You Again" (Rock Mafia Remix) – 3:19
2. "See You Again" (Moto Blanco Radio Edit) – 4:00

* **EU Remix Maxi-CD Single**

1. "See You Again" (Rock Mafia Remix) – 3:15
2. "See You Again" (Moto Blanco Radio Edit) – 3:58
3. "See You Again" (Instrumental) – 3:10

### Muut versiot

* Albumiversio - 3:10
* Instrumentaalinen versio - 3:10
* Rock Mafia Remix - 3:16
* Johnny Coppola Dance You Again Remix - 4:01
* Johnny Coppola Dance You Again Remix Edit - 3:17
* Mark Roberts Ultimix - 4:27
* Moto Blanco Radio Edit - 3:58
* Moto Blanco Club Mix - 8:12
* Wideboys Club Mix - 6:35
* Wideboys Radio Edit - 3:42

Listasijoitukset ja menestys
----------------------------

### Listasijoitukset

| Lista (2008) | Parassijoitus |
| --- | --- |
| Australian singlelista  | 6 |
| Itävallan singlelista  | 30 |
| Belgian singlelista (Flanders)  | 43 |
| European Hot 100  | 38 |
| Saksan singlelista  | 52 |
| Unkarin singlelista  | 7 |
| Uuden-Seelannin singlelista  | 11 |
| Britannian singlelista | 11 |
| Billboard Hot 100 | 10 |
| Billboard Pop Songs  | 4 |
| Billboard Digital Songs  | 5 |
| Billboard Adult Pop Songs  | 21 |

### Menestys

| Maa | Menestys |
| --- | --- |
| Australia | Platinaa  |
| Uusi-Seelanti | Kultaa  |
|

Lähteet
-------

1. ↑  Miley Cyrus: 'See You Again' Digital Spy. Viitattu 24.10.2010. (englanniksi)
2. ↑  Miley Cyrus - See You Again Sheet Music musicnotes.com. Viitattu 24.10.2010. (englanniksi)
3. 1 2 3  Miley Cyrus - See You Again about.com.  Arkistoitu 15.2.2009. Viitattu 24.10.2010. (englanniksi)
4. ↑  All about Miley's Songs allmileycyrus.blogspot.com. Viitattu 3.11.2010. (englanniksi)
5. ↑  Disney Sing It - Song List (Playstation 2, Wii) Disney Interactive Studios. Viitattu 3.11.2010. (englanniksi)[vanhentunut linkki]
6. ↑  Miley to Perform at Disney Channel Games People magazine. Viitattu 3.11.2010. (englanniksi)
7. ↑  Miley Cyrus Performs on The Today Show Celebridiot Gosspi.  Arkistoitu 22.5.2009. Viitattu 3.11.2010. (englanniksi)
8. ↑  Miley Cyrus Rocks the Today Show Celebrity Gossip.  Arkistoitu 5.1.2010. Viitattu 3.11.2010. (englanniksi)
9. ↑  Miley Cyrus - See You Again on Idol Gives Back Dailymotion. Viitattu 3.11.2010. (englanniksi)
10. ↑  Young fans show Hannah Montana love Canadian Online Explorer. Viitattu 10.1.2011. (englanniksi)
11. ↑  Miley Mania Continues: Cyrus Extends Her Tour People magazine. Viitattu 10.1.2011. (englanniksi)
12. ↑  Miley Cyrus - See You Again - Best of Both Worlds Concert HQ youtube.com. Viitattu 10.1.2011. (englanniksi)
13. ↑  Miley Cyrus Rocks Out In Berlin Celebrity Gossip.  Arkistoitu 20.4.2009. Viitattu 26.10.2010. (englanniksi)
14. ↑  Jonas Brothers, Miley Cyrus Entertain Vets (And Obamas) At 'Kids' Inaugural' MTV.com. Viitattu 3.11.2010. (englanniksi)
15. ↑  iTunes Live from London - EP: Miley Cyrus iTunes. Viitattu 3.11.2010. (englanniksi)
16. ↑  Miley Cyrus: "A Time for Heroes" Hottie Celebrity-Gossip.  Arkistoitu 17.9.2009. Viitattu 3.11.2010. (englanniksi)
17. ↑  The Walt Disney Company is presenting Miley Cyrus, Jonas Brothers and Demi Lovato in a special concert to benefit City of Hope on September 14 City of Hope.  Arkistoitu 24.5.2012. Viitattu 25.10.2010. (englanniksi)
18. ↑  Miley Cyrus, Demi Lovato and Jesse McCartney to perform at second annual Concert for Hope presented by Staples, Inc. October 25 at Nokia Theatre L.A. LIVE City of Hope.  Arkistoitu 28.9.2009. Viitattu 25.10.2010. (englanniksi)
19. ↑  Full Tracklisting for Live at O2 DVD Miley-Cyrus.nu.  Arkistoitu 30.9.2010. Viitattu 3.11.2010. (englanniksi)
20. ↑  Miley Cyrus Rocks Rock In Rio Lisbon (PHOTOS) Gossip Teen.  Arkistoitu 26.10.2010. Viitattu 3.11.2010. (englanniksi)
21. ↑  My oh Miley! Disney star struts around on stage in a VERY racy costume Dailymail. Viitattu 24.10.2010. (englanniksi)
22. ↑  Miley Cyrus - See You Again. (Rock in Rio, Madrid 2010) Video Pakistan.tv. Viitattu 3.11.2010. (espanjaksi)[vanhentunut linkki]
23. ↑  Miley Cyrus Breakout CD CD Universe. Viitattu 25.10.2010. (espanjaksi)
24. ↑  Miley Cyrus - See You Again Live & Interview @ BBC Switch.London(12,Oct-2008) youtube.com. Viitattu 25.10.2010. (espanjaksi)
25. ↑  See You Again (Miley Cyrus Cover) amazon.com. Viitattu 25.10.2010. (englanniksi)
26. ↑  Year One - See You Again - Miley Cyrus cover.MP3 aimini.net. Viitattu 25.10.2010. (englanniksi)[vanhentunut linkki]
27. ↑  The Mae Shi - See U Again (Miley Cyrus Cover) mp3 free download Bomb-mp3.com.  Arkistoitu 16.9.2009. Viitattu 25.10.2010. (englanniksi)
28. ↑  Heroes For Hire - See You Again (Miley Cyrus cover) mp3 free download Bomb-mp3.com. Viitattu 25.10.2010. (englanniksi)[vanhentunut linkki]
29. ↑  Brian McFadden Concert at The Palms, Melbourne, Australia Setlist on August 15, 2008 setlist.fm. Viitattu 25.10.2010. (englanniksi)
30. ↑  FADER 59: Little Boots Cover Story The Fader. Viitattu 25.10.2010. (englanniksi)
31. ↑  See You Again (Sexed Up! Version) (Miley Cyrus Cover) amazon.com. Viitattu 25.10.2010. (englanniksi)
32. ↑  Miley Cyrus - See You Again (song) australian-charts.com. Viitattu 25.10.2010. (espanjaksi)
33. ↑  Miley Cyrus: See You Again (song) austriancharts.at. Viitattu 25.10.2010. (espanjaksi)
34. ↑  Miley Cyrus: See You Again (nummer) ultratop.be. Viitattu 25.10.2010. (espanjaksi)
35. 1 2 3 4 5  See You Again: Chart History Billboard. Viitattu 25.10.2010. (englanniksi)
36. ↑  Cyrus, Miley - See You Again musicline.de.  Arkistoitu 10.10.2012. Viitattu 25.10.2010. (saksaksi)
37. ↑  Single (Track) Top 10 Lista mahasz.hu. Viitattu 25.10.2010. (unkariksi)
38. ↑  Miley Cyrus - See You Again (song) charts.org.nz. Viitattu 25.10.2010. (englanniksi)
39. ↑  See You Again Chart Stats. Viitattu 25.10.2010. (englanniksi)
40. ↑  ARIA Charts - Accreditations - 2008 Singles ARIA Charts. Viitattu 25.10.2010. (englanniksi)
41. ↑  December 28 2008: Latest Gold / Platinum Singles Radioscope.  Arkistoitu 14.10.2008. Viitattu 25.10.2010. (englanniksi)